
			AGINTARIAK ETA LANGILERIA

			Izendapenak, egoerak eta gorabeherak

			SEGURTASUN SAILA

			1732

			EBAZPENA, 2024ko martxoaren 21ekoa, Segurtasun Saileko Administrazio eta Zerbitzuen sailburuordearena, zeinaren bidez iragartzen baita noiz argitaratuko den Polizia eta Larrialdietako Euskal Akademiako iragarki-oholean 2024ko martxoaren 20ko Ebazpena, Ertzaintzaren Oinarrizko Eskalako agente lehena kategoriako karrerako funtzionario izendatzen duena.

			Polizia eta Larrialdietako Euskal Akademiako zuzendari nagusiaren 2022ko azaroaren 30eko Ebazpenaren hamahirugarren oinarrian ezarritakoarekin bat etorriz (ebazpen horren bidez, Ertzaintzaren Oinarrizko Eskalako agente lehena kategorian sartzeko hautaketa-prozedurarako deialdia egiten da; abenduaren 20ko EHAA, 241. zk.), eta Segurtasun Sailaren egitura organikoa eta funtzionala ezartzen duen urtarrilaren 19ko 6/2021 Dekretuaren 9. artikuluak ematen dizkidan eskumenen arabera, honako hau

			EBAZTEN DUT:

			Lehenengoa.– Jakitera ematea 2024ko martxoaren 21ean jarri dela Polizia eta Larrialdietako Euskal Akademiako iragarki-taulan Administrazio eta Zerbitzuetako sailburuordearen 2024ko martxoaren 20ko Ebazpena, karrerako funtzionario izendatzen duena Ertzaintzaren Oinarrizko Eskalako agente lehena kategoriarekin.

			Bigarrena.– Ebazpen honek ez dio amaiera ematen administrazio-bideari, eta, beraren aurka, interesdunek gora jotzeko errekurtsoa aurkez diezaiokete Jaurlaritzako lehenengo lehendakariorde eta Segurtasuneko sailburuari, hilabeteko epean, ebazpena Euskal Herriko Agintaritzaren Aldizkarian argitaratzen denetik hasita.

			Vitoria-Gasteiz, 2024ko martxoaren 21a.

			Administrazio eta Zerbitzuen sailburuordea,

			RICARDO ITUARTE AZPIAZU.

